**แบบเสนอแผนงาน/โครงการ/กิจกรรม กองทุนหลักประกันสุขภาพองค์การบริหารส่วนตำบลตลิ่งชัน**

**ชื่อโครงการ :** โครงการขลิบหนังหุ้มปลายอวัยวะเพศชาย เพื่อป้องกันโรคติดต่อ ปี 2566

 ด้วยคณะกรรมการอิสลามประจำมัสยิดบ้านตลิ่งชัน ม.2 มีความประสงค์จะจัดโครงการขลิบหนังหุ้มปลายอวัยวะเพศชาย เพื่อป้องกันโรคติดต่อ ปี 2566 โดยขอรับการสนับสนุนงบประมาณจากกองทุนหลักประกันสุขภาพองค์การบริหารส่วนตำบลตลิ่งชัน จำนวน 169,000 บาท (หนึ่งแสนหกหมื่นเก้าพันบาทถ้วน) โดยมีรายละเอียดแผนงาน/โครงการ/กิจกรรม ดังนี้

ชื่อกลุ่มคน ชื่อ-สกุล

 1. นายมูหัมหมัด สาแล๊ะ ประธานกรรมการ

 2. นายอภิชาต แก้วนวล กรรมการ

 3. นายหีม วงศ์มุสา กรรมการ

 4. นายหมาน หมะเด กรรมการ

 5. นายดลรอนี สะเม๊าะ กรรมการ

 6. นายเจ๊ะหนาง ชูเขียว กรรมการ

**ส่วนที่ 1 :** รายละเอียดแผนงาน/โครงการ/กิจกรรม (สำหรับผู้เสนอแผนงาน/โครงการ/กิจกรรม ลงรายละเอียด)

**หลักการและเหตุ**

 จากการเปลี่ยนแปลงทางเศรษฐกิจ สังคม การเมือง การปกครอง และความเจริญก้าวหน้าทางเทคโนโลยี ส่งผลกระทบต่อการดำเนินชีวิตของประชาชนเขตชนบท ขาดการดูแลสุขภาพตนเองและครอบครัว ส่งผลให้คนไทยเจ็บป่วยด้วยโรคติดต่อและไม่ติดต่อ แต่ในปัจจุบันไทยมีภาวะเสี่ยงการติดเชื้อทางเพศสัมพันธ์ จากการทำความสะอาด อวัยวะเพศที่ไม่ถูกต้อง เพราะที่บริเวณหนังหุ้มปลายอวัยวะเพศเป็นจุดรวมของเชื้อโรคเป็นจำนวนมาก และไม่สามารถล้างทำความสะอาดได้อย่างทั่วถึง จึงมักจะเป็นสาเหตุของโรคต่างๆมากมาย เช่น กามโรค การติดเชื้อทางเดินปัสสาวะและภาวะหนังหุ้มปลายตีบแน่น ซึ่งก็เป็นอันตรายไม่น้อย การขลิบหนังหุ้มปลายอวัยวะเพศทำได้ง่าย แต่ต้องทำด้วยเทคนิคที่ระมัดระวังในเรื่องความสะอาดเป็นพิเศษ เพื่อป้องกันโรคแทรกซ้อน จึงมีความจำเป็นต้องให้ผู้มีความรู้ ความชำนาญ และถูกสุขอนามัย มาเป็นผู้กระทำการขลิบหนังหุ้มปลายอวัยวะเพศชาย ลดปัจจัยเสี่ยงและภาวะแทรกซ้อนทางสุขภาพ จึงให้ทางคณะกรรมการอิสลามประจำมัสยิดบ้านตลิ่งชัน ม.2 ได้จัดโครงการขลิบหนังหุ้มปลายอวัยวะเพศชาย เพื่อป้องกันโรคติดต่อ ปี 2566

**1. วัตถุประสงค์/ตัวชี้วัด**

1. บริการทำขลิบหนังหุ้มปลายอวัยวะเพศชายแก่เด็กและเยาวชนมุสลิม เพื่อลดภาวะเสี่ยงการติดเชื้อและภาวะพออกเลือดมาก
2. เพื่อรณรงค์และสร้างความตระหนัก ความเข้าใจในการดูแลสุขภาพและป้องกันโรค โดยเฉพาะโรคติดเชื้อ
3. เพื่อให้เด็กและเยาวชนมุสลิมในตำบลตลิ่งชัน สามารถเข้าถึงบริการด้านส่งเสริมและการป้องกันโรค

**2. วิธีดำเนินการ**

1. กิจกรรมเตรียมความพร้อม
* จัดประชุมคณะกรรมการ และคณะทำงานสุขภาพชุมชน เพื่อวางแผนการดำเนินโครงการ
* ประชาสัมพันธ์ ลงพื้นที่สำรวจและรับสมัครเด็กและเยาวชนตำบลตลิ่งชันเข้าร่วมโครงการ
* จัดตารางเวลา กำหนดการเพื่อออกบริการขลิบหนังหุ้มปลายอวัยวะเพศชายแก่เด็กและเยาวชนมุสลิม (เข้าสุนัต)
1. กิจกรรมออกบริการขลิบหนังหุ้มปลายอวัยวะเพศชายแก่เด็กและเยาวชนมุสลิม
* กิจกรรมให้ความรู้การดูแลสุขภาพ (การป้องกันโรคติดต่อ) แก่เด็กและเยาวชนเป้าหมาย รวมทั้งผู้ปกครอง เพื่อให้เกิดความตระหนักในการป้องกัน
* กิจกรรมขลิบหนังหุ้มปลายอวัยวะเพศชายแก่เด็กและเยาวชนมุสลิม ตำบลตลิ่งชัน
1. การติดตามและประเมิน หลังการทำขลิบหนังหุ้มปลายอวัยวะเพศชายและความพึงพอใจของผู้ปกครอง
2. สรุปผลการดำเนินโครงการในภาพรวม

**3. เป้าหมาย**

 เด็กและเยาวชน ตำบลตลิ่งชันที่สนใจ จำนวน 130 คน

**4. ระยะเวลาดำเนินการ**

29-30 เมษายน 2566

**5.สถานที่ดำเนินการ**

 องค์การบริหารส่วนตำบลตลิ่งชัน อำเภอจะนะ จังหวัดสงขลา

**6. งบประมาณ**

 จากงบประมาณกองทุนหลักประกันสุขภาพ จำนวน 169,000.- บาท (หนึ่งแสนหกหมื่นเก้าพันบาทถ้วน) ตามรายละเอียดดังนี้

 ค่าใช้จ่ายในการทำโครงการขลิบหนังหุ้มปลายอวัยวะเพศชายเพื่อป้องกันโรคติดต่อ ปี 2566 ตำบลตลิ่งชัน จำนวน 130 คน

 **รายละเอียดค่าใช้จ่าย (130/คน)**

* ค่าหัตถการ คนละ 1,200 คน จำนวน 130 คน เป็นเงิน 156,000 บาท (รวมอุปกรณ์ต่างๆ เช่น ยา ไหม เข็ม)
* ค่าผ้าขาวม้า จำนวน 130 ผืน เป็นเงิน 13,000 บาท

**รวมเป็นเงิน จำนวน 169,000 บาท (หนึ่งแสนหกหมื่นเก้าพันบาทถ้วน)**

หมายเหตุสามารถเฉลี่ยจ่ายแทนกันได้

**7. ผลที่คาดว่าจะได้รับ**

 เด็กและเยาวชนมุสลิมได้รับการบริการขลิบหนังหุ้มปลายอวัยวะเพศชาย สามารถลดภาวะเสี่ยงของการออกเลือด ภาวะแทรกซ้อน การอักเสบรุนแรง และการติดเชื้อ รวมทั้งสร้างความตระหนักแก่ผู้ผู้ปกครองและชุมชน ในการป้องกันโรคติดเชื้อ